CELEX: 32006D0272
Language: et
Date: 2006-04-05 00:00:00
Title: 2006/272/EÜ: Komisjoni otsus,  5. aprill 2006 , millega muudetakse otsust 2004/453/EÜ Rootsi ning Suurbritannia ja Põhja-Iiri Ühendkuningriigi osas  (teatavaks tehtud numbri K(2006) 1259 all)   (EMPs kohaldatav tekst)

7.4.2006   
            
            
               ET
            
            
               Euroopa Liidu Teataja
            
            
               L 99/31
            
         
      KOMISJONI OTSUS,
   5. aprill 2006,
   millega muudetakse otsust 2004/453/EÜ Rootsi ning Suurbritannia ja Põhja-Iiri Ühendkuningriigi osas
   (teatavaks tehtud numbri K(2006) 1259 all)
   (EMPs kohaldatav tekst)
   (2006/272/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 28. jaanuari 1991. aasta direktiivi 91/67/EMÜ, mis käsitleb loomatervishoiunõudeid akvakultuurloomade ja -toodete turuleviimise suhtes, (1) eriti selle artikli 12 lõiget 3 ja artikli 13 lõiget 3,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artiklit 10,
   ning arvestades järgmist:
   
               (1)
            
            
               Komisjoni 29. aprilli 2004. aasta otsuses 2004/453/EÜ, millega rakendatakse nõukogu direktiivi 91/67/EMÜ seoses teatavate akvakultuurloomadel esinevate haiguste vastu võetavate meetmetega, (3) sätestati lisatagatised teatavatele kalahaigustele.
            
         
               (2)
            
            
               Otsuse 2004/453/EÜ I lisas sätestatud nõuetele tuginedes tunnistati kogu Rootsi territoorium vabaks nakkuslikust pankrease nekroosist (IPN).
            
         
               (3)
            
            
               Alates otsuse 2004/453/EÜ vastuvõtmisest on Rootsi teatanud IPNi puhangutest rannikualadel. On teatatud ühest haiguspuhangust looduslikel kaladel. On teatatud ka ühest haiguspuhangust kasvatatud kaladel, mille puhul vastavalt epidemioloogilisele aruandele kõige tõenäolisemaks nakkusallikaks olid looduslikud kalad. Sellest tulenevalt ei vasta Rootsi rannikualad enam nimetatud otsuse I lisas sätestatud IPN-vaba staatuse nõuetele. Territooriumi mandriosa jääb haigusvabaks.
            
         
               (4)
            
            
               Need kaks haiguspuhangut ei tohiks takistada enne otsuse 2004/453/EÜ vastuvõtmist komisjonile esitatud kavale vastava Rootsi IPN-programmi jätkamist rannikualadel ning likvideerimismeetmete kehtestamist, kui kasvatatud või looduslikel kaladel on diagnoositud IPN.
            
         
               (5)
            
            
               Otsuses 2004/453/EÜ nõutakse, et liikmesriikides, kus ainult osa territooriumist on kuulutatud haigusvabaks, säilitataks haigusvabaks kuulutatud piirkondades ettenähtud järelevalve. Nimetatud nõude vastuvõtmisel ei osatud ette näha eriolukorda, kus Iirimaa ja Põhja-Iirimaa tunnistati vabaks haigusest või haigustest, samal ajal kui Ühendkuningriigi mõnesid osasid ei tunnistatud samadest haigustest vabaks.
            
         
               (6)
            
            
               Oluline on lubada Ühendkuningriigil lõpetada ettenähtud järelevalve nende teatavate haiguste üle, millest Põhja-Iirimaa on vabaks tunnistatud, eeldusel et ka Iirimaa on samast haigusest vabaks tunnistatud.
            
         
               (7)
            
            
               Seepärast tuleks otsust 2004/453/EÜ vastavalt muuta.
            
         
               (8)
            
            
               Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2004/453/EÜ I, II ja V lisa muudetakse järgmiselt.
   
               1.
            
            
               I lisa II peatükk asendatakse käesoleva otsuse I lisas esitatud tekstiga.
            
         
               2.
            
            
               II lisa II peatükk asendatakse käesoleva otsuse II lisas esitatud tekstiga.
            
         
               3.
            
            
               V lisas asendatakse punkt A.5 järgmisega:
               
                           “5.
                        
                        
                           Kui vaid osa liikmesriigist (mitte kogu territoorium) on tunnistatud haigusest vabaks I lisa II peatüki kohaselt, tuleb haigusest vabaks tunnistatud aladel jätkata ettenähtud järelevalvet II lisa I peatüki punkti 4 kohaselt.
                           Ühendkuningriik võib Põhja-Iirimaal lõpetada ettenähtud järelevalve nende haiguste osas, millest Põhja-Iirimaa on vabaks tunnistatud, eeldusel et kogu Iirimaa territoorium on vastavalt I lisa II peatükile sellest haigusest vabaks tunnistatud.”
                        
                     
         Artikkel 2
   Käesolev otsus on adresseeritud liikmesriikidele.
   
      Brüssel, 5. aprill 2006
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 46, 19.2.1991, lk 1. Direktiivi on viimati muudetud määrusega (EÜ) nr 806/2003 (ELT L 122, 16.5.2003, lk 1).
   
      (2)  EÜT L 224, 18.8.1990, lk 29. Direktiivi on viimati muudetud Euroopa Parlamendi ja nõukogu direktiiviga 2002/33/EÜ (EÜT L 315, 19.11.2002, lk 14).
   
      (3)  ELT L 156, 30.4.2004, lk 5.
   
      I LISA
      
         “II PEATÜKK
         Territooriumid, mis on tunnistatud vabaks teatavatest nõukogu direktiivi 91/67/EMÜ A-lisa 1. veeru III loetelus osutatud haigustest
         
                     Haigus
                  
                  
                     Liikmesriik
                  
                  
                     Territoorium või territooriumi osad
                  
               
                     Karpkalade kevadvireemia (SVC)
                  
                  
                     Taani
                  
                  
                     Kogu territoorium
                  
               
                     Soome
                  
                  
                     Kogu territoorium; Vuoksi jõe valglat tuleks käsitada puhvervööndina
                  
               
                     Iirimaa
                  
                  
                     Kogu territoorium
                  
               
                     Rootsi
                  
                  
                     Kogu territoorium
                  
               
                     Ühendkuningriik
                  
                  
                     Põhja-Iirimaa, Mani saar, Jersey ja Guernsey
                  
               
                     Bakteriaalne neeruhaigus (BKD)
                  
                  
                     Iirimaa
                  
                  
                     Kogu territoorium
                  
               
                     Ühendkuningriik
                  
                  
                     Põhja-Iirimaa, Mani saar ja Jersey
                  
               
                     Nakkuslik pankrease nekroos (IPN)
                  
                  
                     Soome
                  
                  
                     Territooriumi mandriosa; Vuoksi jõe valglat ja Kemijoki jõe valglat tuleks käsitada puhvervöönditena
                  
               
                     Rootsi
                  
                  
                     Territooriumi mandriosa
                  
               
                     Ühendkuningriik
                  
                  
                     Mani saar
                  
               
                     
                        Gyrodactylus salaris’e nakkus
                  
                  
                     Soome
                  
                  
                     Tenojoki jõe valgla ja Näätämönjoki jõe valgla; Paatsjoki jõe, Luttojoki jõe ja Kemijoki jõe valglaid tuleks käsitada puhvervöönditena
                  
               
                     Iirimaa
                  
                  
                     Kogu territoorium
                  
               
                     Ühendkuningriik
                  
                  
                     Suurbritannia, Põhja-Iirimaa, Mani saar, Jersey ja Guernsey”
                  
               
   
   
      II LISA
      
         “II PEATÜKK
         Territooriumid, mille puhul on olemas teatavate nõukogu direktiivi 91/67/EMÜ A-lisa 1. veeru III loetelus osutatud haiguste tõrje- ja kontrolliprogrammid
         
                     Haigus
                  
                  
                     Liikmesriik
                  
                  
                     Territoorium või territooriumi osad
                  
               
                     Karpkalade kevadvireemia
                  
                  
                     Ühendkuningriik
                  
                  
                     Suurbritannia territoorium
                  
               
                     Bakteriaalne neeruhaigus
                  
                  
                     Soome
                  
                  
                     Territooriumi mandriosa
                  
               
                     Rootsi
                  
                  
                     Territooriumi mandriosa
                  
               
                     Ühendkuningriik
                  
                  
                     Suurbritannia territoorium
                  
               
                     Nakkuslik pankrease nekroos
                  
                  
                     Rootsi
                  
                  
                     Territooriumi mandriosa”